recursal/SuperWikiNEXT-32B huggingface dataset:
**தொட்டு செல்**; *(தச் அண்ட் கோ)* (ஆங்கிலம்: *Touch 'n Go*; மலாய் மொழி: *Touch 'n Go*; சீனம்: 一觸即通) என்பது மலேசிய விரைவு சாலை; நெடுஞ்சாலை *(Malaysian Expressway System)* அமைப்பின் நடத்துனர்களால் பயன்படுத்தப்படும் ஒரு மின்னணுக் கட்டண *(Electronic Payment System (EPS)* முறைமையாகும். 

அந்த மின்னணுக் கட்டண முறைமையில் நெகிழியால் தயாரிக்கப்பட்ட கடன் அட்டை *(Credit Card)* அளவிலான ஒரு நுண்ணறி அட்டையில் *(Smart Card)*; நுண்சில்லுகள் *(Microchips)* பொதிக்கப்பட்டு செயல்படுத்தப் படுகின்றன. 

அந்த நுண்ணறி அட்டையில், பிலிப்ஸ் *(Philips)* நிறுவனத்தினர் தயாரிக்கும் மிபாரே கிலாசிக் *(MIFARE Classic)* நுண்சில்லுகள் பயன்படுத்தப் படுகின்றன. இந்த அட்டையை எண்ணிம நாணயச் சூட்டிகை அட்டை என்றும் சொல்லலாம்.

பொது
----

சுங்கச் சாவடிகளில் வாகனங்களின் வரிசை நெரிசலைக் குறைக்கும் நோக்கத்தில், இந்தத் ’தொட்டு செல்’ *(Touch 'n Go)* அமைப்பு முறைமை வடிவமைக்கப்பட்டது. ஒரு மணி நேரத்தில் 800 வாகனங்களைக் கண்காணிக்கும் வகையிலான தொழில்நுட்பத்தைக் கொண்டது. 

அத்துடன், நுண்ணறி அட்டையில் *திறன் ஒட்டு* *(SmartTAG)* இணைக்கப்பட்டு இருக்குமானால், இந்தத் ’தொட்டு செல்’ அமைப்பு முறைமை, ஒரு மணி நேரத்தில் 1200 வாகனங்கள் வரை கண்காணிக்க இயலும்.

இப்போது உள்ள இந்தப் புதிய நவீன முறைமை, 3 வினாடிக்குள் ஒரு வாகனத்தைக் கண்காணித்து, வெட்ட வேண்டிய கட்டணத்தை நுண்ணறி அட்டையில் இருந்து வெட்டிக் கொண்டு, அந்த வாகனத்தை அனுப்பி விடுகிறது. சுங்கச் சாவடியில் வாகனங்கள் நிற்க வேண்டிய அவசியமே இல்லை. ஒரு வாகனம் வந்த வேகத்திலேயே நிற்காமலேயே போய் விடலாம்.

வரலாறு
------

சுனாகா தொட்டு செல் திறன் அட்டைகள்
தொட்டு செல் விளம்பரப் பலகை
1997-ஆம் ஆண்டில், தெராஸ் டெக்னோலஜி நிறுவனத்தால் *(Teras Teknologi Sdn Bhd)* தொட்டு செல் (தச் அண்ட் கோ) அமைப்பு மலேசியாவில் உருவாக்கப்பட்டது. 

ஆனாலும் ரங்காயான் சேகார் *(Rangkaian Segar Sdn Bhd)* எனும் நிறுவனம் அதைச் சொந்தமாக்கிக் கொண்டது. அந்த ரங்காயான் சேகார் நிறுவனம் தான் இப்போது தச் அண்ட் கோ என்று அழைக்கப் படுகிறது.

1997 மார்ச் 18-ஆம் தேதி, முதல் ’டச் என் கோ’ அமைப்பு, கோலாலம்பூர், ஜாலான் பகாங் சுங்கச் சாவடியில் நிறுவப்பட்டு பயன்படுத்தப்பட்டது. பின்னர் கோலாலம்பூர், ஜாலான் செராஸ் சுங்கச் சாவடியில் அமல்படுத்தப்பட்டது. 

அடுத்து 1997 ஏப்ரல் 15-ஆம் தேதி, கிழக்கு-மேற்கு இணைப்பு விரைவுச்சாலை *(East–West Link Expressway* - (**MES-E|37**) சுங்கச் சாவடியில் அமல்படுத்தப்பட்டது.

1998 நவம்பர் 15-ஆம் தேதி வடக்கு-தெற்கு விரைவுசாலையின் **(MES-E|1);** **(MES-E|2)** 848 கி.மீ. முழுமைக்கும் ’டச் 'என் கோ’ கட்டண முறை செயல்படுத்தப்பட்டது.

மேற்கோள்கள்
-----------

1. ↑  "Locations". 9 டிசம்பர் 2020 அன்று மூலம் பரணிடப்பட்டது. 13 August 2017 அன்று பார்க்கப்பட்டது.
2. ↑  MIFARE (1 December 2009). "The success of MIFARE". Mifare.net.
3. ↑  "CONCESSION CARDS". 17 September 2017 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* தெராஸ் டெக்னாலஜி நிறுவனம் பரணிடப்பட்டது 2017-11-25 at the வந்தவழி இயந்திரம்
* Longbow Technologies Sdn Bhd பரணிடப்பட்டது 2020-10-27 at the வந்தவழி இயந்திரம்
**தெளிதமிழ் திங்களிதழ் உருவான வரலாறு**

                       நீண்ட நாட்களாக நல்ல தமிழில் இதழ் நடத்த வேண்டும் என்று எண்னியிருந்த எண்ணத்தின் வெளிப்பாடு தெளிதமிழ் திங்களிதழ் வெளி வருவதற்குக் காரணமாயிற்று **முனைவர்** **இரா.திருமுருகனார்** அவர்களால் அமைக்கப்பட்ட புதுவை தமிழன்பர்கள் தமிழ்ப்பணி அறக்கட்டளை சார்பில் முதல் இதழாக "நல்லதமிழ்" எனும் பெயரில் 11.04.1993  இல் புதுவை பேருந்து நிலையத்தில் திருவள்ளுவர் சிலை திறப்பு விழாவின் போது கையெழுத்து ஏடாக அறிமுகபடுத்தப்பட்டு சிதம்பரம் சபாநாயகம் அச்சகத்தில் அச்சிடப்பட்டு 14.04.1993 அன்று மறைமலையடிகள் சாலையில் உள்ள முனைவர் இரா.திருமுருகனார் இல்லத்தில் வெளியிடப்பட்டது அதன் விலை(நன்கொடை) உரூ.1/- .

'நல்லதமிழ்' திங்களிதழின் சிறப்பாசிரியராக **முனைவர் இரா.திருமுருகனார்** அவர்களும், ஆசிரியராகப் **புலவர் மு.இறைவிழியனார்** (மு.சாமிக்கண்ணு)அவர்களும் பொறுப்பேற்று இதழ் நடத்தி வந்தனர்.  'நல்லதமிழ்' இதழ்ப் பெயரை பதிவு செய்யவில்லை இரண்டு பெயர்கள் எழுதி கொடுத்தால் அதில் ஒரு பெயரைத் தேர்வு செய்து இசைவளிக்கலாம் என்று கூறியதால் 'தெளிதமிழ்' எனும் பெயரை நல்லதமிழ் பெயருடன் சேர்த்துக் கொடுத்தப் பின்னர் "**தெளிதமிழ்**" என்னும் பெயரை இதழுக்கு வைத்துக் கொள்ள அரசு இசைவளித்தது.இதனால் நல்லதமிழ் இதழ் 14.11.1994 ஆம் நாள் முதல் 'தெளிதமிழ்' இதழ் எனும் பெயருடன் வெளிவந்தது.அப்பொழுது அதன் விலை உரூ.1.50/-.

                       சிறப்பாசிரியர் முனைவர் இரா.திருமுருகனார்,ஆசிரியர் புலவர் மு.இறைவிழியனார் ஆகிய இருவருக்குப் பிறகு**பேராசிரியர் ம.இலெ.தங்கப்பா** அவர்கள்,**புலவர் நா.கிருட்டினசாமி** ஆகியோர் தெளிதமிழ் ஆசிரியர்களாக இருந்து பணியாற்றினர் அவர்கள் இயற்கை அடந்ததை அடுத்து இப்பொழுது 2021 முதல் துணை ஆசிரியராக இருந்துவந்த **புலவர் செ.இராமலிங்கன்** அவர்கள் ஆசிரியர் பொறுப்பேற்றுத் தெளிதமிழ் திங்களிதழ் வெளிவந்து கொண்டிருக்கின்றது.

                தமிழ்மாமணிகள் **புலவர் அரங்கநடராசனார்** , **புலவர் துரை.மாலிறையன்**, **புலவர் இலக்கியன்**, **புலவர் பூங்கொடிபராங்குசம்** ஆகியோரின் துணையுடன் நடத்தப்பட்டு வருகின்றது.முன்னதாக துணை ஆசிரியர்களாக, **புலவர் அரங்கபணிக்குன்றன்**, **பேராசிரியர் தேவமைந்தன்**,**பழந்தமிழ்ப் பாவலர் இரா.இளமுருகன்** ஆகியோரும் பணியாற்றியுள்ளனர்.

* நாள் ஒரு நூல்
**செம்பழுப்பு மார்பு கானாங்கோழி** (*Amaurornis fuscus zeylonicus*) என்பது ரெயில் மற்றும் கிரேக் குடும்பத்தைச் சேர்ந்த நீர்பறவையான இராலிடே குடும்பத்தைச் சேர்ந்த அமரோர்னிஸ் ஃபஸ்கஸ் பறவை இனத்தின் கிளையினம் ஆகும்.

விளக்கம்
--------

செம்பழுப்பு மார்பு கானாங்கோழியானது காடை அளவில் சுமார் 22 செ.மீ நீளம் கொண்டிருக்கும். இதன் அலகு பச்சை நிறத்தில் இருக்கும். விழிப்படலம் மஞ்சள் நிறத்திலும், கண்ணைச் சுற்றி சிவப்பு நிற வளையம் கொண்டிருக்கும். இதன் கால்கள் சிறப்பு நிறம் கொண்டவை. இது பொதுவில் வெள்ளை மார்பு நீர்க் கோழியைப் போல பொதுவில் தோற்றம் தரும். இதன் நெற்றி, முகத்தின் பக்கங்கள், கீழ்த் தொண்டை, மார்பு போன்றவை ஒயின் போன்ற செம்பழுப்பு நிறத்தில் இருக்கும். உடலின் மேல் பகுதி ஆலிவ் நிறம் தோய்ந்த செம்பழுப்பு நிறத்தில் இருக்கும். மோவாயும், தொண்டையும் வெண்மையாக இருக்கும். வயிறும் பக்கங்களும் ஆலிவ் நிறம் தோய்ந்த பழுப்பு நிறத்தில் இருக்கும். வாலடி வெள்ளை கரையுடன் கூடிய பழுப்பு நிறத்தில் இருக்கும். பறக்கும்போது தொங்கும் கால்கள் சிவப்பு நிறத்தில் தெளிவாக தெரியும். ஆணுக்கும் பெண்ணுக்கும் தோற்றத்தில் பெரிய வேறுபாடு இல்லை.

வாழிடம்
-------

செம்பழுப்பு மார்பு கானாங்கோழிகள் கேரள, கருநாடக மாநிலங்களில் மேற்குத் தொடர்ச்சி மலைச் சார்ந்த பகுதிகளில் நீர் நிலைகளின் கரைகளில் நாணல் புதர்களிலும், நெல் வயல்களிலும் காணப்படுகின்றன. மலைப் பகுதிகளில் 2000 மீட்டர் உயரம் வரையும் காணப்படுகின்றன.

இவற்றின் பழக்க வழக்கங்கள் மற்ற காணான்கோழிகளை ஒத்ததாக இருக்கும்.

மேற்கோள்கள்
-----------

1. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 117-118.
**பழுப்பு காணான் கோழி** (*Brown crake*)(*ஜாபோர்னியா அகூல்*), அல்லது **பழுப்பு புதர் கோழி** தெற்காசியாவில் காணப்படும் காணான் கோழிகள்/நாமக் கோழிகள் வகைகளுள் *ரல்லிடே* குடும்பத்தினைச் சார்ந்த நீர்ப் பறவையாகும். இதன் சிற்றினப்பெயரான *அகூல்* தோற்றம் குறித்த நிச்சய தகவல் இல்லை. இது இந்து புராணங்களிலிருந்து தோன்றியிருக்கலாம் அல்லது சிங்கள வார்த்தையான குக்குல என்பதிலிருந்து தோன்றியிருக்கலாம். இச்சொல்லானது தாழைக்கோழி மற்றும் தண்ணீர்க்கோழிக்கும் பயன்படுத்தப்படுகிறது.

விளக்கம்
--------

பழுப்பு காணான் கோழி கௌதாரியைவிட அளவில் சிறியதாக, சுமார் 28 செ.மீ. நீளம் இருக்கும். இதன் அலகு பச்சை நிறம், விழிப்படலம் கரும்பழுப்பு, கால்கள் வெளிர் சிவப்பு நிறமாக இருக்கும். இந்தக் கானங்கோழி பழுப்பு நிறத்தில் மிகக் குறுகிய வாலுடன் இருக்கும். தலையின் பக்கங்களும், கழுத்தும் சாம்பல் நிறத்தில் இருக்கும். முதுகும் இறக்கைகளும், வாலும் ஆலிவ் நிறங் கலந்த பழுப்பு நிறத்தில் இருக்கும். மார்பும் வயிறும் கருஞ்சாம்பல் நிறத்தில் இருக்கும். வாலடிப் பகுதி சற்றுப் பழுப்பாக இருக்கும். ஆணும் பெண்ணும் உருவத்தில் ஒன்று போலவே இருக்கும் என்றாலும், ஆண் பறவையைவிட பெட்டை சற்று சிறியதாக இருக்கும்.

பரவல்
-----

ஆந்திராவிலும் கருநாடகத்திலும் இதைக் கண்டு குறித்துள்ளனர். தென்னிந்தியாவின் கிழக்கு கடற்கரையிலும், மலைகளிலும் இவை வாழ்வது குறித்த குறிப்புகள் இன்னும் தெளிவாக அறியப்படவில்லை.

நடத்தை
------

இவை பிற கானாங்கோழிகளைப் போலவே அஞ்சி மறைந்து திரியக்கூடியவை. பொதுவாக காலை மாலை வேளைகளில் மட்டுமே மறவிடத்தில் இருந்து வெளிவரும். நாணல், நீர்த்தாவரங்கள் மீது ஏறி நடக்கும். பறக்கும் ஆற்றல் குறைவு. புழுபூச்சிகள், குடம்பிகள், நத்தைகள், விதைகள் போன்றவற்றை உணவாக கொள்கிறது. மே முதல் ஆகத்து வரையிலான காலத்தில் இனப்பெருக்கம் செய்கிறது. நீர்த்தாவரங்கள், புற்களிடையே சிறு மேடைபோல கூடு அமைத்து ஐந்து முதல் ஆறு வரையிலான முட்டைகளை இடுடுகிறது. முட்டைகள் வெளிர் மஞ்சள் நிறத்தில் இருக்கும், முட்டையின் பெரிய முனையில் செம்பழுப்பு செங்கல் சிவப்புக் கறைகள் காணப்படும். முட்டைகளை ஆணும் பெண்ணும் அடைகாத்து குஞ்சுகளைப் பேணும்.

மேற்கோள்கள்
-----------

1. ↑  BirdLife International (2012). "*Zapornia akool*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. ↑  Jobling, James A. (2010). *The Helm Dictionary of Scientific Bird Names*. London, UK: Christopher Helm. பன்னாட்டுத் தரப்புத்தக எண்:978-1-4081-2501-4. .
3. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 118-119.

| உயிரின வகைப்பாட்டுஇனங்காட்டிகள் |
| --- |
| *Amaurornis akool* | 
* விக்கித்தரவு: Q2071191
* விக்கியினங்கள்: Zapornia akool
* ADW: Amaurornis\_akool
* BOLD: 113435
* Euring: 4220
* GBIF: 2474750
* iNaturalist: 196
* IRMNG: 11397568
* ITIS: 176381
* என்.சி.பி.ஐ: 592172
* Xeno-canto: Amaurornis-akool

 |
| *Rallus akool* | 
* விக்கித்தரவு: Q28106628
* GBIF: 8791140

 |
**கம்புள் கோழி**, **சம்புக்கோழி** அல்லது **கானாங்கோழி** (*white-breasted waterhen*, *Amaurornis phoenicurus*) என்பது நீர்க்கோழி இனப்பறவை ஆகும். இப்பறவை இந்தியத் துணைக்கண்டத்திலும், தெற்காசியா முழுக்கப் பரவலாகவும் காணப்படுகிறது. இப்பறவையின் உடல் சாம்பல் நிறத்தில் இருக்கும். ஆனால் முகமும், நெஞ்சும் வெண்மையாக இருக்கும். இப்பறவைகள் சதுப்பு நிலங்களில் கோரைகளை ஒட்டி குளம், குட்டைகளில் காணப்படும். இவை மற்ற நீர்க்கோழிகளை விட சற்றே துணிச்சலானவை. திறந்த சதுப்பு நிலங்களில் அல்லது பரபரப்பான சாலைகளுக்கு அருகில் உள்ள வடிகால்களில் வாலை நிமிர்த்துக்கொண்டு மெதுவாக அடியெடுத்து வைப்பதை அடிக்கடி காணலாம். இவை பெரும்பாலும் அமைதியானவை என்றாலும் இனப்பெருக்க காலத்தில், முதல் மழைக்குப் பிறகு, உரத்தக் குரலில் அடிக்கடி மீண்டும் மீண்டும் ஒலி எழுப்பம்.

வாழ்விடம்
---------

இதன் இனப்பெருக்க வசிப்பிடங்கள் தென்இந்தியா, பிலிப்பீன்சு மற்றும் இந்தோனேசியா ஆகிய நாடுகளிலும்
பாக்கித்தான், மாலைதீவுகள், இந்தியா, வங்காளதேசம், மற்றும் இலங்கை ஆகிய நாடுகளிலிருந்து தெற்காசியா முழுவதும் உள்ளது. இவை சமவெளிப்பகுதிகளில் அதிகம் காணப்படுகின்றன. ஆனால் கேரளாவிலும், நைனிடாலிலும் (1300 மீ) மற்றும் உயரமான மலைகளிலும் (1500 மீ) அறியப்படுகின்றன. இப்பறவைகள் குறுகிய தூரம் மட்டுமே பயணித்து புதிய இடங்களில் குடியேறுகின்றன. ராகடா என்னும் எரிமலை தீவில் முதன் முதலில் இப்பறவைகள் குடியேறி புதிய இடங்களை தோற்றுவித்தன. இவை பெரும்பாலும் நன்னீர் அருகே காணப்பட்டாலும், நன்னீர் கிடைக்காத போது உவர்ப்பான நீரிலும் காணப்படுகிறது.

இயல்பு மற்றும் சூழலியல்
-----------------------

இந்த பறவைகள் நீர்நிலைகளின் விளிம்பில் முக்கியமாக நிலத்தில் தன் மேய்ச்சல் தேடும் பணியை மேற்கொள்வதால் பொதுவாக தனியாகவோ அல்லது இணையாகவோ காணப்படுகின்றன. குறைந்த நிலத்தினை வளர்ச்சி உள்ள நிலங்களில் சில சமயங்களில் ஏறுகின்ற வழக்கம் உடையது. இதன் வால் நடக்கும் போது மேல்நோக்கி நிற்கும் மற்றும் மெதுவாக குலுங்கும். இவை தங்கள் அலகினால் மண் மற்றும் நீரினை தோண்டி ஆராய்ந்து தனக்கு வேண்டிய உணவினை தேடும். மேலும் இவை உணவினை பார்வையால் தேடி எடுத்துக்கொள்ளும். இவை சில சமயங்களில் ஆழமான நீரில் காட்டுக்கோழி பறவை போல் இரை தேடி உண்ணும்.

இனப்பெருக்கக்காலம்
------------------

இவற்றின் இனப்பெருக்கக் காலம் பெரும்பாலும் சூன் முதல் அக்டோபர் வரை இருக்கும் ஆனால் உள்நாட்டில் மாறுபடும். தரையில் உள்ள சதுப்பு தாழ்நிலத்தில் ஒரு உலர்ந்த இடத்தில் கூடு கட்டும். ஆறு முதல் ஏழு முட்டைகளை அதில் இடும். வளைந்த தன் வாய்ப்பகுதியை வைத்து உணவினை சிறிது சிறிதாக கடிக்கும். முட்டைகள் 19 நாட்களில் குஞ்சு பொரித்து விடும். ஆண் நீர்க்கோழி மற்றும் பெண் நீர்க்கோழி இரண்டும் சேர்ந்து முட்டைகளை அடைகாத்து குஞ்சுகளைப் பராமரிக்கும். எதிரிகளிடம் இருந்து பாதுகாத்துக்கொள்வதற்காக அடிக்கடி குஞ்சுகள் நீரில் மூழ்கி எழும். முழுவளர்ச்சி அடைந்த கோழி, அடைகாக்க ஓர் பறவைக்கூண்டு அமைத்துக்கொண்டு அதில் இளைப்பாறும்.

மேற்கோள்கள்
-----------

1. ↑  BirdLife International (2016). "*Amaurornis phoenicurus*". *IUCN Red List of Threatened Species* **2016**: e.T22692640A95217833. doi:10.2305/IUCN.UK.2016-3.RLTS.T22692640A95217833.en.. பார்த்த நாள்: 19 November 2021.
2. ↑  Boyes, S. (2012). "Top 25 Wild Bird Photographs of the Week #23". *National Geographic Voices*. National Geographic Society. July 15, 2017 அன்று பார்க்கப்பட்டது.
**சூழலியல் மானிடவியல்** என்பது, மனிதனுக்கும் சூழலுக்கும் இடையிலான, காலம் மற்றும் இடம் சார்ந்த தொடர்புகள் பற்றி ஆராயும் ஒரு மானிடவியல் துறையாகும். இது சூழலை மனித இனம் எவ்வாறு மாற்றியமைக்கிறது என்பதையும் அதன் விளைவாக ஏற்படும் சமூக, பொருளாதார, அரசியல் வாழ்வுகளில் ஏற்படும் மாற்றங்களையும் ஆய்வு செய்கிறது. சூழலியல் மானிடவியல், பண்பாட்டுக்கும் சூழலுக்கும் இடையிலான தொடர்புகளை ஆய்வு செய்வதற்கு அமைப்பு அணுகுமுறையைப் பயன்படுத்துகிறது. மனிதனும் சூழலும் ஒன்றிலொன்று சார்ந்திருக்கும் தன்மையிலிருந்தும், இயற்கைக்கும் பண்பாட்டுக்கும் இடையிலான ஒன்றிலிருந்து மற்றது பயன்பெறும் தன்மையிலிருந்தும் பெறப்பட்டவைகளே இன்றைய சூழலியல் மானிடவியலின் மையக் கருத்துக்கள் ஆகும்.

சூழலியல் மானிடவியல் ஜூலியன் ஸ்டெவார்டு என்பவரை முன்னோடியாகக் கொண்டவர்களால் முன்வைக்கப்பட்ட பண்பாட்டுச் சூழலியல் என்னும் மானிடவியலின் துணைத்துறையின் வளர்ச்சியைத் தொடர்ந்து 1960 களில் தோற்றம்பெற்றது. தொடக்கத்திலிருந்தே இது, நிலையியல் சமநிலை மீது அளவுக்கதிகமாகக் கவனம் செலுத்துவதாகவும், மாற்றங்களைக் கவனத்தில் கொள்ளவில்லை என்றும், முறைமைகளை அளவுமீறி எளிமைப்படுத்துவதாகவும் பல அறிஞர்களால் குற்றம் சாட்டப்பட்டது. இது பண்பாட்டுச் சார்பியத்தை அடிப்படையாகக் கொண்டு அதில் தங்கியிருப்பது தற்காலத்தில் விமர்சிக்கப்பட்டு வருகிறது. இன்றைய காலகட்டத்தில் உண்மையான பண்பாட்டுச் சார்பு மக்களினத்தைக் காண்பது அரிது. பண்பாடுகள், ஊடகங்கள், அரசுகள், அரசு சார்பற்ற அமைப்புக்கள், வணிகம் போன்றவற்றின் செல்வாக்கிற்கு உட்பட்டு மாற்றத்துக்கு உள்ளாகி வருகின்றன. இதனால், சூழலியல் மானிடவியல் துறையும் பயன்பாட்டுச் சூழலியல் மானிடவியல், அரசியல் சூழலியல், சூழல்சார் மானிடவியல் ஆகியவை பக்கம் சாய்ந்து வருகிறது.

### மேற்கோள்கள்

1. 1 2  Kottak, Conrad Phillip (2010). *Anthropology : appreciating human diversity* (14th ). New York: McGraw-Hill. பக். 579–584. பன்னாட்டுத் தரப்புத்தக எண்:978-0-07-811699-5.
**மோனோ சோடியம் செனேட்டு** *(Monosodium xenate )* என்பது NaHXeO4•1.5H2O
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செனிக் அமிலத்தின் சோடியம் உப்பான இச்சேர்மம் ஒரு வலிமையான ஆக்சிசனேற்றியாகும். அதிவினைத்திறன் கொண்ட செனான் சேர்மமாகவும் இது கருதப்படுகிறது. அதிக கார நிபந்தனைகளில் செனேட்டு விகிதச்சிதைவு அடைவதால் இருகாரசெனேட்டுகள் இருப்பதாக அறியப்படவில்லை.

தயாரிப்பு
---------

3 மோல் செனான் டெட்ராபுளோரைடுடன் 4 மோல் சோடியம் ஐதராக்சைடும் நீரும் சேர்த்து வினைபுரியச் செய்தால் மோனோ சோடியம் செனேட்டு உருவாகிறது. 

3 XeF4 + 4 H2O + 4 NaOH → Xe + 2 NaHO4Xe + 12 HF
செனான் டிரையாக்சைடு மற்றும் சோடியம் ஐதராக்சைடு கரைசல்களைச் சேர்த்து தொடர்ந்து திரவ நைட்ரசன் வெப்பநிலைக்கு உறைவித்து நீர்நீக்கம் செய்தும் மோனோ சோடியம் செனேட்டு தயாரிக்கப்படுகிறது.

பண்புகள்
--------

தூய்மையான நிலையில் 160 பாகை செல்சியசு வெப்பநிலைக்கு சூடுபடுத்தும்போது மோனோ சோடியம் செனேட்டு நிலைப்புத்தன்மையுடன் காணப்படுகிறது. இருப்பினும் ஒரு அதிர்ச்சியின் காரணமாக அல்லது XeO3 உடன் சேர்க்கப்படும்போது வெப்பக்குறைவு தோன்றினால் வெடிக்கக்கூடும். இச்சேர்மம் சிறிதளவு நச்சுத்தன்மை கொண்டதாகும். சுண்டெலிக்கான இதன் உயிர்க் கொல்லும் அளவு அதன் உடல் எடையில் 15 மற்றும் 30 மி.கி/கி.கி ஆகும். செனேட்டு உடம்பை விட்டு வெகுவிரைவாக நீங்குகிறது. சிதைவு மற்றும் மூச்சுவிடுதல் காரணமாக சுண்டெலியின் இரத்தத்தில் செனேட்டின் அளவு 20 நொடிகளில் பாதியாகக் குறைகிறது. வயிற்றறையில் செனேட்டின் அரை ஆயுள் காலம் 6 நிமிடங்களாக நீட்டிக்கப்படுகிறது.

மேற்கோள்கள்
-----------

1. ↑
**ஓம் பிரகாசு காந்தி** (*Om Prakash Gandhi*) பெண் குழந்தை கல்விக்காக அர்ப்பணிக்கப்பட்ட இந்திய நாட்டின் மாநிலமான அரியானாவைச் சேர்ந்த சமூக சேவகர் ஆவார். இவரது அதிகாரப்பூர்வ பெயர் **ஓம் பிரகாசு போசுவால்** ஆகும். இவரது பிறந்த நாள் 1942 ஆம் ஆண்டு பிப்ரவரி மாதம் 1 ஆம் தேதி ஆகும். 

அரியானா மாநிலத்தில் உள்ள யமுனாநகர் மாவட்டத்தில் உள்ள மதோபன்சு கிராமத்தில் குர்சார் விவசாயக் குடும்பத்தில் பிறந்த இவர், ரடௌர் நகராட்சியில் உள்ள முகந்த் லால் மூத்த மேல்நிலைப் பள்ளியில் பள்ளிக் கல்வியை முடித்தார். ஆக்ரா பல்கலைக்கழகத்தில் இளநிலை இயற்பியல் பட்டம் பெற்றார். உத்தரப்பிரதேச மாநிலத்தில் உள்ள மீரட் பல்கலைக்கழகத்தில் இயற்பியலில் முதுநிலை பட்டம் பெற்ற பிறகு, உத்தரபிரதேசத்தின் சகாரன்பூர் மாவட்டத்தில் உள்ள ராம்பூர் மணிகரனில் உள்ள குர்சார் டிகிரி கல்லூரியில் (*கோச்சர் மகாவித்யாலயா* என மறுபெயரிடப்பட்டது) விரிவுரையாளராக சேர்ந்தார். கல்லூரியில் 20 ஆண்டுகள் பணியாற்றிய பிறகு, பெண்கள் சார்ந்த கல்வித் துறையில் பணியாற்றுவதற்காக தனது வேலையை துறந்தார். 1984 ஆம் ஆண்டு காத்ரி கிராமத்தில் பெண்களிடையே கல்வி பற்றிய விழிப்புணர்வைப் பரப்புவதற்காக கன்யா வித்யா பிரச்சார்னி சபா என்ற சமூகத்தை உருவாக்கினார். மேலும் சபாவின் கீழ் அரியானாவில் யமுனாநகர் மாவட்டத்தில் உள்ள தேவதார் கிராமத்தில் குர்சார் கன்யா வித்யா மந்திர் பள்ளியை நிறுவினார். சபா, குர்ஜர் கன்யா குருகுல மகாவித்யாலயா, யமுனா நகர் பெண்களுக்கான உயர் கல்வி நிறுவனத்தையும் நிறுவியுள்ளது. 2022 ஆம் ஆண்டு சனவரி மாதம் 14 ஆம் தேதியன்று, அரியானா முதல்வர் மனோகர் லால் கட்டார், ஓம் பிரகாசு காந்தியின் ஆதரவின் கீழ் நிறுவப்பட்ட புதிய நிறுவனமான சாம்ராட் மிகிர் போசு குருகுல வித்யாபீடத்திற்கு அடிக்கல் நாட்டினார்.

அங்கீகாரம்: பத்மசிறீ
--------------------

2022 ஆம் ஆண்டில், சமூகப் பணித் துறையில் ஓம் பிரகாசு காந்தியின் சிறந்த சேவைக்காக இந்திய அரசாங்கம் பத்மசிறீ விருதுகளில் மூன்றாவது உயரிய விருதான பத்மசிறீ விருதை வழங்கியது.  "பெண் குழந்தைகளின் கல்விக்காக அர்ப்பணிக்கப்பட்ட அரியானா சமூக சேவகர்" என்ற அவரது சேவையைப் பாராட்டி இந்த விருது வழங்கப்பட்டுள்ளது.

மேற்கோள்கள்
-----------

1. ↑  Shiv Kumar Sharma. "Social worker Om Prakash Gandhi conferred the Padma Shri". *Dainik Tribune*. 4 March 2022 அன்று பார்க்கப்பட்டது.
2. ↑  Tribune News Service. "Khattar lays stone of Jagadhri Samrat Mihir Bhoj Vidyapeeth". *Dainik Tribune*. 4 March 2022 அன்று பார்க்கப்பட்டது.
3. ↑  "Padma Awards 2022" (PDF). *Padma Awards*. Ministry of Home Affairs, Govt of India. 2022-01-25 அன்று மூலம் (PDF) பரணிடப்பட்டது. 11 February 2022 அன்று பார்க்கப்பட்டது.
4. ↑  "Padma Awards 2022". *Padma Awards*. Ministry of Home Affairs, Govt of India. 2022-01-29 அன்று மூலம் பரணிடப்பட்டது. 11 February 2022 அன்று பார்க்கப்பட்டது.
**உருவார பொம்மை** என்பது களிமண்ணால் செய்யப்பட்டு சூளையில் சுட்டு உருவாக்கப்படுகின்றது. ஆண், பெண், குழந்தை, ஆடு, மாடு, நாய், குதிரை போன்றவற்றினை பொம்மைகளாக உருவாக்குகின்றனர். பக்தர்கள் இந்த உருவார பொம்மைகளை கோவிலில் நேர்த்திக்கடனாக செலுத்தி வழிபாடு செய்கின்றனர்.  இந்த உருவார பொம்மைகளை உருவாரம் எனவும் அழைக்கின்றனர்.

நேர்த்திக்கடன் வழிபாடு
----------------------

கால்நடைகளுக்கு உடல்நலம் சரியில்லாத போதும், உறவினர்கள் குடும்பத்திலுள்ளோர்களுக்கு உடல்நலம் சரியில்லாத போதும் நாட்டார் தெய்வங்களிடம் உருவாரம் செய்து வைப்பதாக வேண்டிக்கொள்கின்றனர். உடல்நலம் சரியானதும் உருவார பொம்மையை வாங்கி கோயிலில் வைக்கின்றனர். இதனை உருவாரம் எடுத்தல் என்கின்றனர். 

களிமண்ணால் செய்த சுடுமண் குதிரையை அலங்கரித்து எடுத்து செல்லும் சடங்கு நாட்டார் தெய்ய வழிபாட்டில் உள்ளது. சாத்தன், ஐயனார் கோயில்களில் இந்த சடங்கு கடைபிடிக்கப்படுகிறது. இதனை புரவியெடுப்பு அல்லது குதிரையெடுப்பு என்று அழைக்கின்றனர்.

உருவாரம் தயாரிப்பு முறை
-----------------------

அரசின் அனுமதியோடு குளம், ஏரியிலிருந்து களிமண்ணை எடுக்கின்றனர். களிமண்ணால் கால்நடைகளின் உருவங்களை வடிவமைத்துவெயிலில் காய வைக்கின்றனர். காய்ந்த பொம்மைகளை தீயிலிட்டு சுடுகின்றனர். அதன்பின் பொம்மைகளுக்கு வண்ணங்கள் தீட்டப்படுகிறது.

படக்காட்சியகம்
--------------

* சுடுமண் குதிரைகள் சுடுமண் குதிரைகள்
* மகுடி ஊதும் பாம்பாட்டி பொம்மைமகுடி ஊதும் பாம்பாட்டி பொம்மை

மேற்கோள்கள்
-----------

1. ↑  மலர், மாலை (27 திசம்பர் 2022). "உருவார பொம்மை தயாரிக்கும் பணி மும்முரம்". *Maalaimalar*.
2. ↑  "கோவிலுக்கு செலுத்தும் உருவாரம் தயாரிப்பு தீவிரம் பொங்கலுக்கு பிசியான மண்பாண்ட தொழிலாளர்கள் - Dinamalar Tamil News". *Dinamalar*.
**கோனேரிக்குப்பம் வீரட்டானேசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் கோனேரிக்குப்பம் என்னுமிடத்தில் அப்பாராவ் தெருவில் அமைந்துள்ளது.

இறைவன், இறைவி
-------------

இக்கோயிலின் மூலவராக வீரட்டானேசுவரர் மேற்கு நோக்கிய நிலையில் உள்ளார். அவருக்கு எதிரில் சாக்கிய நாயனார் கையில் கல்லுடன் காணப்படுகிறார். லிங்கத்திருமேனி மீது கல்லை எறிந்த அடையாளமாக பாணத்தில் புள்ளி காணப்படுகிறது. அருகில் விநாயகர் உள்ளார்.

வரலாறு
------

மூன்று அசுரர்கள் என்ற நிலையில் இக்கோயிலைப் பற்றி வரலாறு கூறப்படுகிறது. கடும் தவமிருந்து வரம் பெற்ற மூன்று அசுரர்கள் தம்மைத் தாமே அழித்துக்கொண்டதாக வரலாறு. இது தவிர சாக்கிய நாயனார், கொங்கணச்சித்தர் ஆகிய இருவரோடும் தொடர்புடையது இத்தலமாகும்.

### சாக்கிய நாயனார்

காஞ்சிபுரத்தின் அருகேயுள்ள திருச்சங்கமங்கையில் பிறந்த சாக்கிய நாயனார் இறைவன்மீது கல்லெறிந்து இறைவனை வணங்கிய தலமாகும். ஞானத்தைத் தேடிய அவர் பௌத்த சமயத்தில் சார்ந்திருந்தார். பின்னர் ஒவ்வொரு ஊராகச் சென்று கொண்டிருந்தபோது இங்கு வந்தார். லிங்கத்தின் அருகே அமர்ந்தார். இறைவனை அர்ச்சிக்க பூவைத்தேடினார். கிடைக்காததால் அருகேயிருந்த கற்களை எடுத்து இறைவன்மீது வீசினார். ஒவ்வொரு முறையும் இறைவன்மீது எறியும்போதும் தன்னுள் ஏதோ உயர்வு ஏற்படுவதை உணர்ந்தார். ஒரு நாள் அவ்வாறாக கல்லில் பூசை செய்ய மறந்துவிட்டார். இறைவனும் அவருக்காகக் காத்திருந்தார். இறைவனிடம் தன் வருத்தத்தைத் தெரிவித்துவிட்டு தொடர்ந்து கல்லை எறிந்து பூசித்தார். அவர் மீது கருணை கொண்ட இறைவன் தேவியுடன் அவருக்குக் காட்சி தந்தார்.

### கொங்கணச்சித்தர்

கொங்கணர் என்ற சித்தர் இறைவனை பரிசோதிக்க நினைத்தார். அவரிடம் ஒரு குளிகை இருந்ததாகவும் அதனை எதன் மீது வைத்தாலும் அது தண்ணீராக மாறிவிடும் தன்மையைக் கொண்டிருந்தது. இக்கோயிலுக்கு வந்து அக்குளிகையை பாணத்தின்மீது வைக்கவே, குளிகையை லிங்கத்திருமேனி உள்ளே இழுத்துக்கொண்டது. சக்தியறிந்த அவர் இறைவனை வழிபட்டு பல சித்திகளைப் பெற்றார்.

திருவிழாக்கள்
-------------

பௌர்ணமி, பிரதோஷம், சிவராத்திரி உள்ளிட்ட விழாக்கள் இங்கு கொண்டாடப்படுகின்றன.

**தடித்த எழுத்துக்கள்**== மேற்கோள்கள் ==

1. 1 2 3 4  அருள்மிகு வீரட்டானேஸ்வரர் திருக்கோயில், தினமலர் கோயில்கள்
**சுதாரக் ஓல்வே** (*Sudharak Olwe*) இந்திய நாட்டின் மகாராட்டிரம் மாநிலத்தின் மும்பை பகுதியைச் சேர்ந்த ஒரு ஆவண புகைப்படக் கலைஞர் ஆவார். 1966 ஆம் ஆண்டு மார்ச் மாதம் 19 ஆம் தேதி பிறந்தார். இவரது படைப்புகள் தேசிய வெளியீடுகளில் இடம்பெற்று மும்பை, தில்லி, மால்மோ (சுவீடன்), லிசுபன், ஆம்சுடர்டாம், லாசு ஏஞ்சல்சு, வாசிங்டன் மற்றும் டாக்கா ஆகிய இடங்களில் காட்சிப்படுத்தப்பட்டுள்ளன.   

வாழ்க்கையின் சோகமான சமூக நாடகத்தின் நிர்வாண யதார்த்தத்தை வெளிப்படுத்தியதற்காக இவர் இந்திய துணைக்கண்டத்தில் மகத்தான பாராட்டையும் பிரமிப்பையும் பெற்றுள்ளார். 2005 ஆம் ஆண்டில், தேசிய புவியியல் இதழின் "அனைத்து சாலைகள் புகைப்படம் எடுக்கும் திட்டம்" விருது பெற்ற நான்கு பேரில் இவரும் ஒருவர் ஆவார்.  2016 ஆம் ஆண்டு சமூகப் பணிக்காக இந்திய நாட்டின் மிக உயரிய சிவிலியன் விருதுகளில் ஒன்றான பத்மசிறீ விருது இவருக்கு வழங்கப்பட்டது.

ஆரம்ப கால வாழ்க்கை
------------------

சுதாரக் ஓல்வே இந்திய நாட்டின் மகாராட்டிரம் மாநிலத்தில் உள்ள அகோலா மாவட்டத்தினை சார்ந்தவர் ஆவார். மும்பையில் உள்ள சர் சேசே அப்ளைடு ஆர்ட் நிறுவனத்தில் 1986 ஆம் ஆண்டு புகைப்படக் கலையில் டிப்ளமோ பட்டம் பெற்றுள்ளார். மேலும் மும்பையில் உள்ள செயின்ட் சேவியர் கல்லூரியில் திரைப்படம் மற்றும் வீடியோ தயாரிப்பில் 1992 ஆம் ஆண்டு டிப்ளமோ பட்டம் பெற்றார். ஆனால் அவர் தனது வெற்றிக்கு கல்வித் தகுதியை விட அனுபவத்தை வரவு வைக்கிறார். மும்பையில் உள்ள தனது வீட்டிலிருந்து தெலங்கானா மாநிலத்தின் தலைநகரான ஐதராபாத்திற்கு சில காலம் ஓடிப்போனார். இவரது படங்களில் அவர் சித்தரிக்கும் சாலை வாழ்க்கையைப் பற்றி இவருக்குக் கற்றுக் கொடுத்தது. புகைப்படக்கலை ஊக்குவிப்பு அறக்கட்டளைக்கு இவர் தலைமை தாங்குகிறார். இது நகர்ப்புறங்களில் மட்டுமின்றி கிராமப்புறங்களிலும் உள்ள இளைஞர்களிடையே புகைப்படக்கலை பற்றிய அறிவைப் பரப்புவதை நோக்கமாகக் கொண்டுள்ளது.

மேற்கோள்கள்
-----------

1. ↑  "Amazing photo exhibition in Mumbai". Times of India. 2 November 2009. 1 August 2016 அன்று பார்க்கப்பட்டது.
2. ↑  "Sudharak Olwe captures the invisible work force of the city". DNA India. 22 January 2015. 1 August 2016 அன்று பார்க்கப்பட்டது.
3. ↑  "In Search of Dignity and Justice". Galli. 1 October 2013. 1 August 2016 அன்று பார்க்கப்பட்டது.
4. ↑  Sudharak Olwe bags National Geographic Award, for story of Mumbai conservancy workers
5. ↑  "Pranab Mukherjee honours Rajinikanth, Sania Mirza, Priyanka Chopra, 53 others with Padma awards". *DNA India* (ஆங்கிலம்). 2016-04-12. 2021-08-01 அன்று பார்க்கப்பட்டது.
பெரிதாகப்பட்ட வேர்நுனி 100×. 1. ஆக்குத்திசு 2. சிருதூணமைப்பு (சிடாட்டோலித்துகள் என்னும் அமைப்புடன் சிடாட்டோசைட்டு செல்கள்) 3. வேர்நுனுயின் பக்கவாட்டுப்பகுதி 4. அழிந்த செல்கள் 5. நீட்சிப்பகுதி
**வேர்நுனி மூடி** *(Root cap)* என்பது வேர்களின் முனைகளில் அமைந்துள்ள தொப்பி போன்ற திசுக்களின் பகுதியாகும். கேலிப்ட்ரா என்றும் இப்பகுதி அழைக்கப்படுகிறது. சிடாடோசைட்டுகள் எனப்படும் செல்கள் வேர்நுனி மூடியில் காணப்படுகின்றன. இவை தாவரங்களின் புவியீர்ப்பு தூண்டுதல்களுக்க்கு ஏற்ப துலங்குவதில் பங்கேற்கின்றன. வேர்நுனி மூடி கவனமாக அகற்றப்பட்டால் வேர் மண்ணுக்குள் புகும்போது எளிதில் ஒடிந்துவிடக்கூடும். வேர்களின் நுனிப்பகுதியை சேதமடையாமல் பாதுகாக்கும் பணியை வேர்நுனி மூடி செய்கிறது. மேலும் பிசினைச் சுரந்து வேர்கள் எளிதாக மண்ணுக்குள் புகுவதற்கும், மண்ணின் நுண்ணுயிர்தொகுதியுடன் தொடர்பு கொள்ளவும் இவை உதவுகின்றன.

கீழ்நோக்கிய வேரின் வளர்ச்சியைத் தூண்டுவது வேர்நுனி மூடி அமைந்திருப்பதன் நோக்கமாகும். வேர்களின் நுனிப்பகுதியிலுள்ள திசுப்பகுதியைப் சேதமடையாமல் மூடிப் பாதுகாப்பது இதன் பனியாகும். மேலும் புவியீர்ப்பு விசையின் தூண்டல்களுக்கு ஏற்ப செயல்படுவதற்கும் இது காரணமாகிறது.

சில ஒட்டுண்ணித் தாவர வேர்களிலும்:138, நீர்வாழ்த் தாவரங்களிலும் வேர்நுனி மூடி அமைப்பு காணப்படுவதில்லை. இவ்வகை தாவரங்களில் வேர்நுனி மூடிக்குப் பதிலாக பை போன்ற அமைப்பில் வேர் பைகள் காணப்படுகின்றன:2–76.

மேற்கோள்கள்
-----------

1. 1 2 3 4 5  Raven, J.A.; Edwards, D. (2001). "Roots: evolutionary origins and biogeochemical significance". *Journal of Experimental Botany* **52** (90001): 381–401. doi:10.1093/jexbot/52.suppl\_1.381. பப்மெட்:11326045.
2. ↑  Burgess, Jeremy (1985-05-16) (in en). *Introduction to Plant Cell Development*. CUP Archive. பன்னாட்டுத் தரப்புத்தக எண்:9780521316118. .
3. ↑  Kuya, Noriyuki; Sato, Seiichi (2011). "The relationship between profiles of plagiogravitropism and morphometry of columella cells during the development of lateral roots of Vigna angularis". *Advances in Space Research* **47**. .
4. ↑  Jeffrey, Edward Charles (2007). *The Anatomy of Woody Plants*. Pomeroy, Ohio: Carpenter Press. பன்னாட்டுத் தரப்புத்தக எண்:1-4067-1634-0.
5. ↑  Gupta, P.K. (2007). *Genetics: Classical to Modern*. Rastogi Publications. பன்னாட்டுத் தரப்புத்தக எண்:978-8-1713-3896-2.
விக்கிமீடியா பொதுவகத்தில்,  
 ***Andrographis alata***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Andrographis alata***

**சிறியா நங்கை** (தாவர வகைப்பாடு:*Andrographis alata*) என்பது தமிழ்நாட்டில் வளரும் மூலிகைகளில் ஒன்றாகும். இதனை சுருக்கமாக, நங்கை என்றும் அழைப்பர். நஞ்சுமுறிவுக்கு இது சித்தமருத்துவத்தில் பயனாகிறது. கசப்பு சுவை உடையதாக இருக்கும். இலைகள் சிறியதாக இருப்பதால், சிறியா நங்கை என பெயர் பெறுகிறது. இலைகள் பெரியதாக இருப்பதால், மற்றொரு தாவரம் பெரியா நங்கை (*Andrographis lineata* ) எனப் பெயர் பெறுகிறது. குருதியின் சர்க்கரைச் சத்து அளவை வெகுவாகக் குறைப்பதாக அறியப்படுகிறது.

சித்தர் பாடல்
-------------

**சிறியாநங்' கை**த் தழையைச் சேவித்த பேரைப்  

பிரியார் மடந்தையர்கள் பின்னும் அறியதில்  

டங்கனமும் நீறும் தனியழகு முண்டாகும்  

திங்கள் முக மாதே தெளி

இவற்றையும் பார்க்கவும்
----------------------

* மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்
* பெரியா நங்கை

மேற்கோள்கள்
-----------

1. ↑

வெளி இணைப்புகள்
---------------

* 
* 
*
**முடக்கொத்தான்** அல்லது **கொற்றான்**, **முடர்குற்றான்**, **முடக்கற்றான்**, **முடக்கொற்றான்**, **முடக்குத் தீர்த்தான்**, **உழிஞை**, **முடக்கறுத்தான்** (*Cardiospermum halicacabum*) என்பது ஒரு மருத்துவ மூலிகைக் கொடியாகும். உடலில் ஏற்படும் முடக்குகளை வேரறுக்கும் தன்மை இருப்பதால், முடக்கறுத்தான் (முடக்கு+அறுத்தான்) எனப் பெயர் பெற்றது. இது வெப்பமண்டல மற்றும் துணை வெப்பமண்டல ஆபிரிக்கா மற்றும் ஆசியாவில் ஏராளமாக காணப்படும் உயரப் படரும் ஏறுகொடி ஆகும். இதன் பிளவுபட்ட இலைகள் மாற்றடுக்கில் அமைந்திருக்கும். மலர்கள் சிறிய வெள்ளை நிற இதழ்கள் கொண்டவை. இதன் காய்கள் பலூன் போன்ற அமைப்பை உடையவை, அவற்றை கைகளுக்கு இடையில் வைத்துத் தட்டும்போது பட்டாசு வெடிப்பதைப் போன்ற ஒலி உண்டாக்கும். இதன் காரணமாக சிறுவர்கள் இதன் காய்களை, ‘பட்டாசுக் காய்’ என்றும் ‘டப்பாசுக் காய்’ என்றும் அழைப்பதுண்டு. இக்கொடியின் வேர், இலை, விதை ஆகியன மருத்துவப் பயன்பாடுடையவை. இவை  பெரும்பாலும் சாலையோரங்களிலும், ஆற்றோரங்களிலும் பரவலாக களைபோல வளர்ந்து இருப்பதைக் காணலாம். அது ஆன்டிடிராரிஹோலை  மற்றும் ஹோமியோபதி மருத்துவம் ஆகியவற்றில் ஆய்வு செய்கின்றனர். தமிழ்நாட்டில் இதன் இலைகளை அரைத்து தோசை மாவுடன் கலந்து முடக்கத்தான் தோசை என்ற பெயரில் செய்வார்கள்.

பழங்காலத் தமிழகத்தில் போரின்போது அரண்களை முற்றுகையிடும்போது, அதன் அறிகுறியாக இதன் மலர்களை வீரர்கள் சூடிக்கொள்வார்களாம். உழிஞையின் பெயரில் உழிஞைத் திணை என்ற திணை அமைந்துள்ளது.

படங்கள்
-------

* பூக்கள்பூக்கள்
* காய்கள்காய்கள்
* வித்துக்கள் வெளித் தெரியும் திறந்த பழம்வித்துக்கள் வெளித் தெரியும் திறந்த பழம்
* விதைகள்விதைகள்

மேற்கோள்கள்
-----------

1. 1 2  Committee for veterinary medicinal products (2000). "Summary Report on "Cardiospermum halicacabum"" (PDF). *EMEA/MRL/664/99-FINAL (August 1999)*. The European Agency for the Evaluation of Medicinal Products (Veterinary Medicines Evaluation Unit). 2010-04-25 அன்று பார்க்கப்பட்டது.
[*தொடர்பிழந்த இணைப்பு*].
2. ↑  Rao, N Venkat; Chandra Prakash, K; Shanta Kumar, SM (2006), "Pharmacological investigation of *Cardiospermum halicacabum* (Linn) in different animal models of diarrhoea", *Indian Journal of Pharmacology*, **38** (5): 346–349, doi:10.4103/0253-7613.27703, 2010-04-25 அன்று பார்க்கப்பட்டது
3. ↑  டாக்டர் வி. விக்ரம் குமார் (7 சூலை 2018). "நோய்களை மூக்கறுக்கும் முடக்கறுத்தான்". *கட்டுரை*. இந்து தமிழ். 8 சூலை 2018 அன்று பார்க்கப்பட்டது.
**யிலாண்ட்-போசுரென் முகமட் கேலிச்சித்திரம் சர்ச்சை** (*Jyllands-Posten Muhammad cartoons controversy*) டானிசுப் பத்திரிகையான யிலாண்ட்-போசுரென் (Jyllands-Posten) 2005, செப்டம்பர் 30 இல் இசுலாமிய இறைதூதர் முகமது நபியை சித்தரித்து வெளியிட்ட 12 கேலிச் சித்திரங்களின் பின் தொடங்கியது. இக்கேலிச்சித்திரங்களை இசுலாமை விமர்சனத்துக்கு உட்படுத்துவதற்கான உரையாடலுக்கும், தன் தணிக்கை (self-censorship) தொடர்பான உரையாடலுக்கும் உதவும் வகையில் வெளியிட்டதாக அப்பத்திரிகை கூறியது.

குர்ஆன் உருவ வழிபாட்டை கண்டிக்கிறது. படங்கள் உருவ வழிபாட்டுடன் தொடர்புடையதால், அவையும் அனுமதிக்கப்படுவதில்லை. குறிப்பாக முகமது நபியின் தோற்றத்தை சித்தரிப்பது இசுலாமிய சமயத்தில் ஏற்புடையது இல்லை. முகமது நபியை சித்தரித்து கேலிச்சித்திரங்களை வரைந்ததால் *யிலாண்ட்-போசுரென்* இது தொடர்பான இசுலாமிய நெறியை மீறியதாகக் இசுலாமியர்களால் கருதப்படுகிறது. இது இசுலாமியர்களைப் பாதிக்கும் எனத் தெரிந்தும் கருத்து வெளிப்பாட்டு சுதந்திர நோக்கிலும், மேற்குநாட்டு விழுமியங்கள் நோக்கிலும் இவற்றை வெளியிடுவது நியாயப்படுத்தப்பட்டது. இதனை கண்டித்து 50 க்கும் மேற்பட்ட நாடுகளில் எதிர்ப்புப் போராட்டங்கள் நடத்தப்பட்டன.

மேற்சான்றுகள்
-------------

1. ↑  Henkel, Heiko (Fall 2010). "Fundamentally Danish? The Muhammad Cartoon Crisis as Transitional Drama". *Human Architecture: Journal of the Sociology of Self-knowledge*. 2 **VIII**.. பார்த்த நாள்: 25 November 2012.

வெளி இணைப்புகள்
---------------

* Cartoons of Muhammad
**விக்கி ராய்** (Vicky Roy) இந்தியாவின் மேற்கு வங்கத்தில் உள்ள புருலியாவைச் சேர்ந்த புகைப்படக் கலைஞர் ஆவார்.   1987 ஆம் ஆண்டில் இவர் பிறந்தார்.

வாழ்க்கை
--------

11 வயதில், தவறான தாத்தாவிடம் இருந்து தன்னைக் காப்பாற்றிக் கொள்ள ராய் வீட்டை விட்டு புது டெல்லிக்கு ஓடிவந்தார்.  ஒரு மருத்துவர் இவரை சலாம் பாலக் என்ற ஓர் அரசு சாரா நிறுவனத்திற்கு பரிந்துரைக்கும் வரை, ராய் புது தில்லி இரயில் நிலையத்தில் பல மாதங்கள் பாத்திரங்கள் கழுவியும் குப்பை எடுப்பவராகவும் பணியாற்றினார். தன்னார்வ தொண்டு நிறுவனத்தில், ராய் ஒரு பிரித்தானிய புகைப்படக் கலைஞரைச் சந்தித்தார். அவருடைய புகைப்படக் கலை ராய்க்கு உத்வேகம் அளித்தது. 18 வயதில், தன்னார்வ தொண்டு நிறுவனம் அவருக்கு ஒரு புகைப்படக் கருவியை வழங்கியது. அனய் மானிடம் பயிற்சி பெற்று விக்கி ராய் அங்கிருந்து வெளியேறினார்.  

*2007 ஆம் ஆண்டில் ராய் இசுட்ரீட் டீரீம்சு* என்ற முதல் தனி புகைப்படக் கண்காட்சியை நடத்தினார். புது தில்லியில் உள்ள இந்திய வாழ்விட மையத்தில் இக்கண்காட்சி நடைபெற்றது.  2013 ஆம் ஆண்டில் தில்லி புகைப்பட விழாவின் போது, நாசர் அறக்கட்டளை இவரது முதல் தனிவரைவு நூலான ஓம் இசுட்ரீட் ஓம் என்ற நூலை வெளியிட்டது. 2017 ஆம் ஆண்டில், இவரது முதல் தனி நிகழ்ச்சி வதேரா கலை காட்சியகத்தில் *திசு இசுகேர்டு லேண்ட்டு: நியூ மவுண்டன்சுகேப்சு என்ற தலைப்பில் காட்சிப்படுத்தப்பட்டது.*  2018 ஆம் ஆண்டில், இவர் ஊசுடன் புகைப்படத் திருவிழாவிலும் கொச்சி முசிரீசு என்ற பன்னாட்டு புகைப்படக் கண்காட்சியிலும் ஒரு பகுதியாக இருந்தார். 

2014 ஆம் ஆண்டில் இவருக்கு மாசசூசெட்சு தொழில்நுட்ப நிறுவனத்தின் உறுப்பினர் தகுதி வழங்கப்பட்டது.  2016 ஆம் ஆண்டில் ஃபோர்ப்ஸ் ஆசியா "30 வயதுக்குட்பட்ட 30" பட்டியலில் விக்கி ராய் இடம்பெற்றார்.   2019 ஆம் ஆண்டில், ஆசியா சொசைட்டி டெக்சாசு மையத்தில் *விக்கி ராயின் இசுக்ராப்பிங் தி இசுக்கை என்ற புகைப்படங்களுடன் அறிமுகமானார்.*

மேற்கோள்கள்
-----------

1. 1 2 3  "Vicky Roy Shares Journey From Being A Ragpicker To An Internationally Acclaimed Photographer". *indiatimes.com* (ஆங்கிலம்). 2019-08-13. 2019-08-20 அன்று பார்க்கப்பட்டது.
2. 1 2 3 4 5  BWW News Desk. "Asia Society Texas Center Opens New Art Exhibition SCRAPING THE SKY: PHOTOGRAPHS BY VICKY ROY". *BroadwayWorld.com* (ஆங்கிலம்). 2019-08-20 அன்று பார்க்கப்பட்டது.
3. 1 2  "From Homeless To Forbes Under 30 List, This Indian Photographer's Story Needs A Film Of Its Own". *www.mensxp.com* (ஆங்கிலம்). 2019-08-20 அன்று பார்க்கப்பட்டது.
4. ↑  "Homeless In Delhi To Forbes Under 30: Photographer's Post Is Viral". *NDTV.com*. 2019-08-20 அன்று பார்க்கப்பட்டது.
5. ↑  "Rags to Forbes: This photographer once survived on people's leftover food". *Moneycontrol*. 2019-08-20 அன்று பார்க்கப்பட்டது.
மோகமுள் நாவல்
**மோகமுள்** தி. ஜானகிராமன் எழுதிய புகழ்பெற்ற ஒரு புதினம். இது தமிழ்த் திரைப்படமாக வெளிவந்தது. கருநாடக இசையோடு தொடர்புடைய புதினம்.

கதை
---

அந்தணர் குலத்தில் பிறந்த பாபு மற்றும் மராட்டிய வம்சாவழித் தோன்றலாக, காலவோட்டத்தில் தஞ்சை பூமியில் தங்கி விட்ட இனத்தைச் சார்ந்த யமுனா ஆகியோரின் வாழ்வினையும், பாபு அவள் மீது கொள்ளும் சற்றே மரபு மீறிய காதலையும் பற்றியதான இப்புதினம், ஜானகிராமனின் இதர பல புதினங்களைப் போலவே, கும்பகோணச் சூழலில், சுதந்திரத்திற்கு முந்தைய காலகட்டத்தில் புனையப்பட்டு, அக்கால கட்டத்திய நடைமுறைகளையும், சமுதாயச் சட்டங்களையும், நம்பிக்கைகளையும் விரித்துரைத்து அக்காலத்தினை ஆவணப்படுத்தும் ஒரு இலக்கியமாகவே திகழ்கிறது. இதன் அடிநாதமாக கருநாடக இசை மற்றும் அதனைப் பழகுவோர் பற்றிய ஒரு விமர்சன நூலாகவும் இருப்பது இதன் சிறப்பு. இந்த இரண்டு கருத்துக்களும் ஒன்றோடொன்று முரண்படாது, ஒன்றையொன்று தாங்கிப் பிடித்ததாக அமைத்திருப்பது தி.ஜானகிராமனின் நுண்ணிய கருத்தாற்றலையும், தாம் எழுதும் விடயங்கள் பற்றி அவருக்கு இருந்த ஆளுமையையும் பறையறிவிக்கிறது. 

தி.ஜானகிராமனின் மிக அற்புதமான படைப்பு என இது இன்றளவும் போற்றப்படுகிறது.

திரைப்படம்
----------

1995ஆம் ஆண்டு ஞானசேகரன் இயக்கத்தில் புதுமுகங்களைக் கொண்டு மோகமுள் எனும் பெயரில் திரைப்படமாகவும் இது வெளியானது. வணிக ரீதியாக அவ்வளவாக வெற்றி பெறவில்லை எனினும், விமர்சன ரீதியாக திரைப்படமும், இதில் இளையராஜாவின் இசையும் பாராட்டுப் பெற்றன.

ஆதாரங்கள்
---------

1. ↑  மோக முள்ளும் ரதிநிர்வேதமும்- செல்வ புவியரசன்- இந்து தமிழ்திசை 28 ஜனவரி 20

வெளியிணைப்புகள்
---------------

* மோகமுள்(நாவல்) பற்றி ஒரு பார்வை
* திண்ணையில் மோகமுள் பற்றி
**முசல் கின்னாத்தி** (*Great stone-curlew*) என்பது கண்கிலேடி குடும்பத்தைச் சேர்ந்த ஒரு பெரிய பறவை ஆகும். இது வெப்பமண்டல தெற்காசியாவில் இந்தியா, பாக்கித்தான், இலங்கை, வங்காளதேசம் முதல் தென்கிழக்காசியா வரை வசிக்கும் இனப்பெருக்கம் செய்கிறது.

  

* ஆங்கிலப்பெயர் :**Great Stone - Plover**
* அறிவியல் பெயர்  :***Esacus recurvirostris***

விளக்கம்
--------

இது அளவில் வீட்டு்க் கோழியை ஒத்திருக்கும். சுமார் 51 செ.மீ. நீளம் இருக்கும். அலகு கருப்பு நிறம். அடிப்பகுதி பசுமை தோய்ந்த மஞ்சள் நிறத்தில் இருக்கும். விழிப்படலம் வெளிர் மஞ்சள் நிறம் கால்கள் மஞ்சள் நிறத்தில் இருக்கும். உருவத்தில் இது இந்தியக் கண்கிலேடியை ஒத்த அளவில் அதைவிடச் சற்றுப் பெரியதாக இருக்கும். பெரிய உருண்டையான கண்களுக்கு மேலும் கீழுமாக இரண்டு கருப்புப் பட்டைகள் காணப்படும். இறக்கைகள் மடக்கி அமர்ந்திருக்கும்போது முதுக்பு பக்கத்தில் கருப்பு வண்ணம் தெளிவாகக் காணலாம். மற்றபடி உடலின் மேற்பகுதி சாம்பல் நிறங்கலந்த மணல் நிறமாகக் காணப்படும். இது பருத்த தலையும் தடிமனான மூட்டுக்கள் கொண்ட நீண்ட கால்களும் கொண்டது. மஞ்சளும் கருப்புமான இரு நிறம் கொண்ட அலகு சற்று மேல் நோக்கி நிமிர்ந்திருக்கும். பறக்கும்போது வாத்துப் போலத் தோற்றம் தரும். இதன் இறக்கைகளில் இரண்டு கருப்புப் பட்டைகளைக் காணலாம்.

காணப்படும் இடங்கள்
------------------

ஆற்றுப் படுகைகளிடையேயான கற்பாறைகள், ஆற்றைச் சார்ந்த இலையுதிர் காடுகளிடையேயான கல்லும் கரடுமான பகுதிகள், கடற்கரை சார்ந்த ஆற்றுக் கழிமுகங்கள், உப்பங்கழிகள் ஆகியவற்றில் காணலாம். கோடியக்கரை, ராமேசுவரம் பகுதிகளில் பெரும் எண்ணிக்கையில் காணப்பட்ட குறிப்பு உண்டு.

உணவு
----

இவை வெயில் நேரத்தில் ஓய்வாகப் பாறைகளில் படுத்துக் கிடந்து காலை மாலை நேரங்களில் நண்டு, தவளை, நத்தை, பிற சிறு உயிர்கள் ஆகியவற்றைத் தேடித் தின்பதோடு மணற்பரப்பில் முட்டையிடும் சிறுபறவைகளின் முட்டைகளையும் தின்னும். இதன் பருத்த உறுதியான அலகு கற்களைப் புரட்டி அதன் அடியில் பதுங்கி இருக்கும். நண்டு போன்ற உயிர்களைத் தேடித்தின்ன ஏற்றதாக உள்ளது. க்ரீஇ...க்ரி என உரத்த குரலில் கத்தும்.

இனப்பெருக்கம்
-------------

பிப்ரவரி முதல் ஜூன் வரையான பருவத்தில் ஆற்றுப் படுகையில் தரையில் சிறிது குழிவு உண்டாக்கி 2 முட்டைகள் இடும்.

காட்சியகம்
----------

* பறவையின் நெருக்கமாகன தோற்றம்.பறவையின் நெருக்கமாகன தோற்றம்.
* இந்தியாவின் சம்பலில் காணப்பட்ட முசல் கின்னாத்தி இந்தியாவின் சம்பலில் காணப்பட்ட முசல் கின்னாத்தி

மேற்கோள்கள்
-----------

1. ↑  "*Esacus recurvirostris*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2013. 26 November 2013 அன்று பார்க்கப்பட்டது.
2. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:56

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1260062
* விக்கியினங்கள்: Esacus recurvirostris
* ADW: Esacus\_recurvirostris
* Avibase: C2178ACC949372FC
* BirdLife: 22693604
* ஈபேர்டு: grtkne1
* Euring: 4620
* GBIF: 2482089
* iNaturalist: 4919
* IRMNG: 10857007
* ITIS: 176755
* IUCN: 22693604
* Xeno-canto: Esacus-recurvirostris

 |
**பொடுதலை**, **பொடுதினை** **பூஞ்சாதம்**, **பூற்சாதம்** (*Phyla nodiflora*) என்பது ஒரு மூலிகைச் செடியாகும். இது ஈரப்பாங்கான தரையுடன் ஒட்டிப் படர்ந்து வளர்கிறது. இது மருத்துவக் குணங்களுடைய ஒரு மூலிகைச் செடியாகும்.

பெயர்க் காரணம்
--------------

இதிலிருந்து தயாரிக்கப்படும் எண்ணையானது பொடுகுத் தொந்தரவைத் தீர்க்கப் பயன்படுவதால் பொடுதலை எனும் பெயரால் அழைக்கப்படுகிறது.

விளக்கம்
--------

பொடுதலையின் தண்டானது சிறிய ரோம வளரிகள் கொண்டதாக இருக்கும். இது சிறிய இலைகளைக் கொண்டது. இலைகளின் விளிம்புகளில் வெட்டுகள் கொண்டதுபோன்ற தோற்றம் கொண்டது. பொடுதலையின் காயானது சிறியதாகவும் திப்பிலிபோன்றும் இருக்கும். தண்டில் உள்ள கணுப்பகுதிகளில்யில் வேர்கள் உருவாகி தரையைப் பற்றிக்கொள்ளும். இதன் மலர்கள் அழகியதாகவும் கருஞ்சிவப்புடன் வெண்ணிறம் கலந்த நிறத்தோடு இருக்கும். இது பலவகையில் சித்த மருத்துவத்திலும், வீட்டுவைத்தியத்திலும் பயன்படுகிறது.

"பொடுதலை என்ற பேருரைக்கில் விடுதலையாகும் பேதி" என்பது பழமொழி.

குறிப்புகள்
-----------

1. ↑  *Pharmacopia indica*.
2. ↑  டாக்டர் வி. விக்ரம் குமார் (23 சூன் 2018). "'தலை' காக்கும் பொடு'தலை!'". *கட்டுரை*. தி இந்து தமிழ். 27 சூன் 2018 அன்று பார்க்கப்பட்டது.

உசாத்துணை
---------

* Pink, A. (2004). *Gardening for the Million*. Project Gutenberg Literary Archive Foundation. .

வெளி இணைப்புகள்
---------------

* "*Phyla nodiflora*". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System).
* Jepson Manual Treatment
* USDA Plants Profile: *Phyla nodiflora* photos
* (போர்த்துக்கேயம்) Flora Brasiliensis: *Lippia reptans*
**தெகிர்தா மாகாணம்** (*Tekirdağ Province*, துருக்கியம்: Tekirdağ ili ) என்பது துருக்கியின் ஒரு மாகாணமாகும். இது நாட்டின் கிழக்கு திரேசு பகுதியில் அமைந்துள்ளது. இது ஐரோப்பிய துருக்கி என்றும் அழைக்கப்படுகிறது. ஐரோப்பிய கண்டத்தில் உள்ளள மூன்று துருக்கிய மாகாணங்களில் இதுவும் ஒன்றாகும். தெகிர்ததா மாகாணத்தின் எல்லைகளாக கிழக்கே இஸ்தான்புல் மாகாணம், வடக்கே கோர்க்லாரெலி மாகாணம், மேற்கே எடிர்னே மாகாணம் மேற்கே காலிபோலி தீபகற்பத்தின் கனக்கலே மாகாணம் போன்றவை அமைந்துள்ளன.

மகாணத்தின் தலைநகராக டெகிர்தாஸ் நகரம் உள்ளது. இந்த நகரானது இஸ்தான்புல்லைத் தவிர்த்து ஐரோப்பிய துருக்கியின் மிகப்பெரிய நகரம் ஆகும்.

வேளாண்மை
--------

இந்த மாகாணமானது துருக்கி நாட்டின் திராட்சை சாகுபடி மற்றும் ஒயின் தயாரிப்பு போன்றவற்றில் மிக முக்கியமான பிராந்தியங்களில் ஒன்றாகும். டெக்கிர்தா மற்றும் ஆர்க்கி இடையேயான கடற்கரை பகுதிகள், குறிப்பாக மெரெஃப்டேவானது திராட்சைத் தொட்டங்களின் குறிப்பிடத்தக்க மையம் ஆகும். சார்க்கியின் 27 கிராமங்களில் திராட்சை பயிரிட்டு மதுவை உற்பத்தி செய்கின்றன. இப்பகுதியில் நன்கு அறியப்பட்ட மது உற்பத்தியாளர்கள் உள்ளனர். இதில் "டோலுகா", "கோலர்", "குட்மேன்", "பாஸ்கே", "லத்தீஃப் அரால்" ஆகிய நிறுவனங்கள் அடங்கும். இப்பகுதியின் பிற மது உற்பத்தியாளர்களாக ஹோஸ்கியில் "மெலன் ", சார்க்கி, டெக்கிர்டாயில் "உமுர்பே "ஆகியவை உள்ளனர். 

Districts of Tekirdağ Province டெக்கிர்தா மாகாணத்தின் மாவட்டங்கள்

மாவட்டங்கள்
-----------

* செர்கிஸ்கோயே
* கொர்லு
* எர்கீன்
* ஹயரபோலு
* கபக்லே
* மல்காரா
* மர்மாரா எரேலிசி
* முரட்லே
* சரே
* ஸ்லேமன்பாசா
* சர்கோய்
* தெக்கிர்திக்

குறிப்புகள்
-----------

1. ↑  "Population of provinces by years - 2000-2018". 27 ஏப்ரல் 2019 அன்று மூலம் பரணிடப்பட்டது. 9 மார்ச் 2019 அன்று பார்க்கப்பட்டது.

வெளி இணைப்புகள்
---------------

* பொதுவகத்தில் தெகிர்தா மாகாணம் தொடர்பாக ஊடகக் கோப்புகள் உள்ளன.
**தோரத்தி ஜான்சன் வவுகான்** *(Dorothy Johnson Vaughan)* (செப்டம்பர் 20, 1910 – நவம்பர் 10, 2008) ஓர் ஆப்பிரிக்க அமெரிக்கக் கணிதவியலாளரும் மாந்தக் கணிப்பாளரும் ஆவார். இவர் வர்ஜீனியாவில் உள்ள ஆம்ப்டனில் அமைந்த நாசாவின் இளாங்கிளே ஆராய்ச்சி மையத்தில் பணிபுரிந்தார். இவர் 1949 இல் மேற்குப் புலக் கணிப்பாளரின் பொறுப்புநிலை மேற்பார்வையாளர் ஆனார். இவர்தான் இம்மையத்தில் பணியாளருக்கான மேற்பார்வைப் பணியில் ஈடுபட்ட முதல் ஆப்பிரிக்க அமெரிக்கப் பெண்மணியாவார்.

பின்னர் இவர் அப்பதவியில் அலுவல் முறையாகப் பணி உயர்வு பெற்று அமர்ந்தார். இவர் அங்கு 29 ஆண்டுகள் பணி செய்தபோது 1960 களில் போர்ட்டிராம் நிரலாக்க மொழியைதான் கற்றதோடு தன் பணியாளருக்கும் கற்பித்து எந்திரவகைக் கணினிகளை அறிமுகப்படுத்தினார். இவர் பின்னர் இளாங்கிளே ஆராய்ச்சி மையப் பகுப்பாய்வு, கணிப்புத் துறையின் நிரலாக்கப் பிரிவுக்குத் தலைமையும் ஏற்றார்.

*மறைநிலை ஆளுமைகள்: அமெரிக்கக் கனவும் விண்வெளிப் போட்டியில் உதவிய கருப்பினப் பெண் கணிதவியலாளர்களும்* (2016), நாசாவில் 20 ஆம் நூற்றாண்டின் நடுப்பகுதியில் தாக்கம் விளைவித்த ஆப்பிரிக்க அமெரிக்கக் கருப்பினப் பெண் கணிதவியலாளர்களும் பொறியாளர்களும் பற்றிய வரலாறு, எனும் மார்கோட் இலீ செட்டெர்லி எழுதிய நூலில் விவரித்த ஆராய்ச்சியாளர்களில் தோரத்தி வவுகானும் ஒருவர் ஆவார்.

இளமை
----

வாழ்க்கைப்பணி
-------------

பிந்தைய வாழ்நாள்
----------------

மக்கள் பண்பாட்டில்
------------------

மேற்கோள்கள்
-----------

மேலும் படிக்க
-------------

* Beverly Golemba, *Human Computers: The Women in Aeronautical Research,* unpublished manuscript 1994, NASA Langley Archives

வெளி இணைப்புகள்
---------------

* Melfi, Theodore (2016-12-25), *Hidden Figures*, November 22, 2016 அன்று பார்க்கப்பட்டது
**எம். கே. ராதா** (20 நவம்பர் 1910 - 29 ஆகஸ்டு 1985), இந்தியத் தமிழ் நாடக மற்றும் திரைப்பட நடிகர். ஜெமினி நிறுவனத்தில் நிரந்தர நடிகராகப் பணியாற்றியவர். இவர், அபூர்வ சகோதரர்கள் படத்தில் இரட்டை வேடத்தில் நடித்து முத்திரை பதித்தார். மொத்தம் 50 திரைப்படங்களில் நடித்தார்.

இளமைக் காலம்
------------

எம். கே. ராதா சென்னை, மைலாப்பூரில் எம். கந்தசாமி முதலியார் என்பவருக்குப் பிறந்தார்.

நாடகம்
------

தன் தந்தை கந்தசாமி முதலியாரின் நாடகக் குழுவில் சேர்ந்து, எம். ஜி. ஆருடன் எம். கே. ராதா நடித்து வந்தார்.

திரைப்படம்
----------

1936இல் எஸ். எஸ். வாசன் எழுதிய சதிலீலாவதி திரைப்படத்தில் கதாநாயகனாக நடித்தார். அப்படத்தில் எம். ஜி. ஆர். ஒரு சிறு வேடத்தில் நடித்தார். பின்னர் மாயா மச்சேந்திரா, துளசிதாஸ் ஆகிய படங்களில் ராதா நடித்தார். அதை அடுத்து தவமணிதேவியுடன் வனமோகினி திரைப்படத்தில் நடித்தார்.

ஜெமினியின் தாசி அபரஞ்சி, கண்ணம்மா என் காதலி முதலான படங்களில் ராதா நடித்தார்.

1948இல் ஜெமினியின் சந்திரலேகா படத்தில் கதாநாயகனாக நடித்தார். பின்னர் இந்தியில் தயாரிக்கப்பட்ட சந்திரலேகாவிலும் கதாநாயகனாக நடித்தார். 

ஜெமினியின் அபூர்வ சகோதரர்கள் படத்தில் எம். கே. ராதா கதாநாயகனாக, பானுமதியுடன் இணைந்து இரட்டை வேடத்தில் நடித்தார்.

பின்னர் ஜெமினியின் சம்சாரம் படத்தில் புஷ்பவல்லியுடன் இணைந்து நடித்தார். ஜெமினியின் அவ்வையார் திரைப்படத்தில் பாரி மன்னனாக நடித்தார். பின்னர் நல்லகாலம், போர்ட்டர் கந்தன், கற்புக்கரசி, வணங்காமுடி, பாசவலை, கண்ணின் மணிகள் முதலிய படங்களில் நடித்தார்.

### பிற திரைப்படங்கள்

1. சந்திர மோகனா அல்லது சமுகத்தொண்டு (1936)
2. அனாதைப் பெண் (1938)
3. சதி முரளி (1940)
4. தாசி அபரஞ்சி (1944)
5. ஞானசௌந்தரி (1948)
6. சௌதாமணி (1951)
7. மூன்று பிள்ளைகள் (1952)
8. நல்லகாலம் (1954)
9. கிரகலட்சுமி (1955)
10. புதையல் (1957)
11. நீலமலைத்திருடன் (1957)
12. உத்தம புத்திரன் (1958)

விருதுகளும் சிறப்புகளும்
------------------------

* 1973இல் தமிழக அரசின் கலைமாமணி பட்டம்
* 2004இல் இந்திய அஞ்சல் துறை எம். கே. ராதா நினைவாக அவரது உருவப் படத்துடன் சிறப்பு அஞ்சல் உறை வெளியிட்டது.
* எம். கே. ராதாவின் நினைவைப் போற்றும் விதமாக தமிழ்நாடு அரசு, சென்னை, தேனாம்பேட்டை அருகில் உள்ள பகுதிக்கு எம். கே. ராதா நகர் என்று பெயரிட்டது.

குடும்பம்
---------

எம்.கே.ராதாவுக்கு ஞானாம்பாள், ரத்தினம் என்ற 2 மனைவிகள். 6 மகன்கள், 2 மகள்கள்.

மறைவு
-----

1985 ஆகத்து 29 அன்று மாரடைப்பால் காலமானார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2011-09-27 அன்று மூலம் பரணிடப்பட்டது. 2015-02-16 அன்று பார்க்கப்பட்டது.
2. ↑  "The Hindu : Tamil Nadu / Tiruchi News : Rich tributes paid to Sivaji". 2004-08-12. Archived from the original on 2004-08-12. .
3. ↑  "The Hindu : Tamil Nadu / Chennai News : HIV/AIDS screening for slum dwellers". 2008-06-11. Archived from the original on 2008-06-11. .

வெளி இணைப்புகள்
---------------

* M.K. Radha, the toast of theatre and cinema
* M.K. Radha, the style icon
**சத்தியேந்திர துபே** (Satyendra Dubey 27 நவம்பர் 1973–27 நவம்பர் 2003) என்பவர் இந்தியத் தேசிய நெடுஞ்சாலைத் துறையில் பணி செய்த பொறியாளர் ஆவார். ஊழலுக்கு எதிராக இடித்துரைத்ததால் இவர் கொல்லப்பட்டார்.

பிறப்பும் படிப்பும்
-------------------

பிகாரில் ஓர் எளிய குடும்பத்தில் பிறந்த சத்தியேந்திர குமார் துபே கான்பூர் ஐ. ஐ. டி. என்னும் இந்தியத் தொழில் நுட்பக் 
கழகத்தில் பயின்று பொறியாளர் பட்டம் பெற்றார். தேசிய நெடுஞ்சாலைத் துறையில் இந்தியப் பிரதமரின் தங்க நாற்கரச் சாலை அமைப்புப் பணியில் அமர்த்தப்பட்டார்.

ஊழல் எதிர்ப்பு
--------------

ஜார்க்கண்ட் மாநிலத்தில் கொடர்மாவில் நெடுஞ்சாலைத் துறையில் பணி செய்த காலத்தில் தாம் நேரில் கண்ட முறைகேடுகளையும் ஊழல்களையும் சுட்டிக்காட்டி இந்திய பிரதமர் அலுவலகத்துக்கு நேரடியாக மடல் எழுதினார் துபே. தம் பெயரை வெளிப்படுத்த வேண்டாம் என்றும் கமுக்கமாக வைத்திருக்க வேண்டியும், ஊழல்களைத் தடுக்க வேண்டும் என்றும் எழுதினார். ஆனால் ஊழலை எடுத்துக் காட்டியவர் இவர்தான் என்று ஊழல் வாதிகளுக்குத் தெரிய வந்தது. அதன் காரணமாக பிகார் மாநிலம் கயா என்னும் ஊரில் வைத்து சத்தியேந்திர துபே கொல்லப் பட்டார். இச்செய்தி இந்தியா முழுக்க அதிர்வலைகளை ஏற்படுத்தியது இந்தியாவிலும் வெளிநாட்டிலும் பரபரப்பாகப் பேசப்பட்டது. இக்கொலை வழக்கை இந்திய புலனாய்வுத் துறை ஆய்வு செய்து உசாவல் நடத்தியது. ஆறு ஆண்டுகள் கழித்து குற்றவாளிகளுக்குச் சிறைத் தண்டனை வழங்கப் பட்டது.

விருதுகள்
---------

* சத்தியேந்திர துபே நினைவு விருது என்னும் பெயரில் கான்பூர் ஐ.ஐ.டி. நிறுவனம் தொழில் முறையில் நேர்மையாகவும் மனித விழுமியங்களுடனும் பணி செய்த, அங்கு பயின்ற பழைய மாணவர்களுக்கு, ஆண்டுதோறும் விருது வழங்கி சிறப்பித்து வருகிறது. அரவிந்த் கெஜ்ரிவால் 2005 ஆம் ஆண்டில் இவ்விருதைப் பெற்றார்.
* இலண்டனைச் சார்ந்த பேச்சுரிமை நிறுவனம் (Index on Censorship) சத்தியேந்திர துபேயின் ஊழல் எதிர்ப்பு ஈகத்தைப் பாராட்டி அவர் இறப்புக்குப் பின் விருது வழங்கியது.

சான்றாவணம்
----------

* 
*

மேற்கோள்கள்
-----------

1. ↑  "Three get life in Satyendra Dubey murder case". *தி இந்து*. 27 மார்ச் 2010.. பார்த்த நாள்: 22 செப்டம்பர் 2015.
**கஞ்சஞ்சுங்கா விரைவுவண்டி**, இந்திய இரயில்வே இயக்கும் விரைவுவண்டியாகும். முதலில் இது ஹவுராவில் இருந்து புது ஜல்பாய்குரி வரை சென்று திரும்பியது. இதன் வழித்தடம் நீட்டிக்கப்பட்டு, இந்த வண்டி குவாஹாட்டி சந்திப்பு வரை சென்று திரும்பியது. பின்னர், சியால்தா என்ற இடத்தில் இருந்து சில்சார் வரை சென்று திரும்பியது. தற்போது அகர்த்தலாவுக்கும் கோல்கத்தாவில் உள்ள சியல்தாவுக்கும் இடையே இயக்கப்படுகிறது. ஒவ்வொரு சனியன்றும், செவ்வாயன்றும் காலை 5:15 மணிக்கு அகர்த்தலாவில் இருந்து கிளம்பி, ஞாயிறன்றும், புதனன்றும் மாலை 7:25 மணிக்கு சியல்தாவை வந்தடையும். பின்னர், சியல்தாவில் இருந்து ஒவ்வொரு ஞாயிறன்றும், வியாழனன்றும், காலை 6:35 மணிக்கு கிளம்பி, திங்களன்றும், வெள்ளியன்றும் இரவு 9:00 மணிக்கு அகர்த்தலாவுக்கு வந்தடையும்.

இந்த வண்டி வாரம் மும்முறை இயக்கப்படுகிறது. இமயமலைத் தொடரில் உள்ள கஞ்சன்சுங்கா மலையின் பெயர் இந்த வண்டிக்கு சூட்டப்பட்டுள்ளது.

நிறுத்தங்கள்
------------

கிட்டத்தட்ட 1556 கி.மீ தொலைவை 38 மணிநேரத்தில் கடக்கிறது இந்த வண்டி 38 நிலையங்களில் நின்று செல்கிறது.
இவற்றில் முக்கியமான நிலையங்களை கீழே காணலாம்.

* சியால்தா
* தக்‌ஷிணேஸ்வர்
* பர்தமான் சந்திப்பு
* போல்பூர்
* ராம்பூர்ஹாட்
* பாகுட்
* மால்டா
* கிசன்கஞ்சு
* புது ஜல்பாய்குரி
* ஜல்பாய்குரி ரோடு
* புது கூச்பெகார்
* புது அலிப்பூர்துவார்
* புது பங்காய்காமோ
* ரங்கியா சந்திப்பு
* காமாக்யா
* குவாஹாட்டி சந்திப்பு
* லூம்திங் சந்திப்பு
* புது ஹாபலாங்
* பதர்புர்
* சில்சார்
* அம்பாசா
* தர்மநகர்
* கரீம்கஞ்சு

சான்றுகள்
---------

1. 1 2  Kanchanjunga Express starts plying from Assam - times of india
2. 1 2 3  Agartala the capital of Tripura gets direct train to Kolkata - North East Frontier Railway - Indian Railways